Vaagen
Vaagen (ladina pelvis, rahvapärane nimetus ka vaagnaluu) on paljude selgroogsete loomade skeleti luuline osa – luurõngas. Vaagen ühendab kahel jalal kulgevatel inimestel keret jalgade (alajäsemete) vabaosaga ning neljal jalal kulgevatel loomadel tagajäsemete vabaosaga. Vaagnana käsitletakse vahel ka luulist vaagnat koos vaagnaõõnega – vaagnapiirkonna lihaste ja siseelunditega (nagu kusepõis, emakas, pärasool). Vaagna asend ja kuju erinevad nii liigiti kui ka indiviiditi. Vaagen jaotatakse: suurvaagnaks (pelvis major) – ülemine, laiem osa; väikevaagnaks (pelvis minor) – alumine, väiksem osa.